《秦吉了》
金朝·冉琇

有鸟秦吉了，鸣声一何悲。自言承主恩，十载供提携。

雕笼闭羽承，系之双华丝。一朝不终惠，零落投荒夷。

自伤去汉土，岂不怀南枝。诚堪利主家，生死不敢辞。

努力万里风，寄此长相思。

作者简介：（?—1262）金元间琅琊人，字温季。好纵横谈。为李璮客，璮欲叛蒙古，琇止之，璮不听，乃南走渡江，闻璮灭，东向痛哭自刎。